Gw mau tau Mod permainan dari Minecraft. Jelasin dalam bahasa melayu

Dalam mod kemandirian, pemain harus mengumpulkan sumber semula jadi seperti kayu dan batu yang terdapat di persekitaran untuk membuat blok dan barang yang tertentu. Bergantung pada tahap permainan, raksasa dijelmakan di kawasan gelap yang berada di luar jejari pemain yang tertentu lalu memaksa pemain untuk membina tempat perlindungan pada waktu malam. Mod ini juga memiliki barisan nyawa yang dapat menurun disebabkan oleh serangan daripada raksasa, jatuh, lemas, memasuki lava, lemas, kelaparan, dan kejadian lain. Pemain juga mempunyai barisan kelaparan yang mesti diisi semula secara berkala dengan memakan makanan dalam permainan kecuali dalam tahap aman. Sekiranya barisan kelaparan habis, penyembuhan automatik akan berhenti dan akhirnya nyawa akan menurun. Nyawa meningkat semula apabila pemain mempunyai bar kelaparan yang hampir penuh atau berterusan dalam tahap aman.

Pemain dapat mencipta pelbagai jenis barang dalam Minecraft. Item yang boleh dicipta termasuk perisai badan, yang mengurangkan kecederaan daripada serangan; senjata (seperti pedang), yang membolehkan raksasa dan binatang dibunuh dengan lebih senang; dan alatan, yang menghancurkan jenis blok tertentu dengan lebih cepat. Beberapa item mempunyai pelbagai peringkat bergantung pada bahan yang digunakan untuk membuatnya, dengan item yang bertingkat lebih tinggi lebih berkesan dan tahan lebih lama. Pemain boleh membina relau yang dapat memasak makanan, memproses bijih dan menukar bahan menjadi bahan yang lain. Pemain juga boleh menukar barang dengan orang kampung yang merupakan karakter bukan pemain melalui sistem perdagangan yang melibatkan perdagangan zamrud untuk barang yang berlainan dan sebaliknya.

Permainan ini mempunyai sebuah sistem inventori yang membolehkan pemain untuk membawa sejumlah barangan. Setelah mati, item dalam inventori pemain dijatuhkan dan pemain dihidupkan semula di titik penjelmaan mereka yang secara biasanya merupakan tempat di mana pemain dijelmakan dalam permainan untuk pertama kali dan dapat diset semula dengan tidur di atas katil atau menggunakan penambat penjelmaan. Item yang dijatuhkan dapat dikembalikan jika pemain dapat mencapainya sebelum item tersebut hilang, atau dimatikan, selepas 5 minit telah berlalu. Pemain boleh memperoleh mata pengalaman dengan membunuh mob dan pemain lain, melombong, memproses bijih, membiakkan haiwan, dan memasak makanan. Mata pengalaman kemudian dapat digunakan untuk memberikan magis kepada alatan, perisai badan dan senjata. Item yang mengandungi penyihiran biasanya lebih kuat, tahan lebih lama atau mempunyai kesan khas yang lain.